સજાગ માતાપિતા કે શિક્ષક તરીકે તમે પણ આવી સ્થિતિ ટાળવા ઇચ્છતાં હશો, પણ જ્ઞાનવિજ્ઞાનનાં બધાં પાસાંની બારીક બાબતોની પૂરતી સમજણ દરેકને હોય એવું શક્ય જ નથી. તમે કોમર્સ ભણ્યા હો અને સાયન્સના સવાલો ઝીંકાય તો શું કરો? પણ, આવો કોઈ સવાલ આવે ત્યારે તમે ફરી ટીચર કે પપ્પા કે મમ્મી પર ખો આપવાને બદલે એમ કહો કે “મને પણ ખબર તો નથી, પણ ચાલો સમજવાની ટ્રાય કરીએ… તો એય પૂરતું છે! ઇન્ટરનેટ પર એવા અનેક રિસોર્સીઝ છે જેની મદદથી, તમે એટ લિસ્ટ, સંતાનની જિજ્ઞાસા સંતોષવા જેટલી અને ખાસ તો એને વધુ પ્રશ્ર્નો પૂછવા માટે પ્રોત્સાહિત કરવા જેટલી જાણકારી તો મેળવી જ શકો.